Na osnovu člana 121., a u skladu sa članom 176. Zakona o visokom obrazovanju („Službene novine Kantona Sarajevo“, broj: 36/22.), članovima 233. i 234. Statuta Univerziteta u Sarajevu, broj: 01-14-35-1/23 od 26. 7. 2023. godine, Odluke Vijeća Univerziteta u Sarajevu – Farmaceutskog fakulteta, broj: 0101-2565/24 od 06. 06. 2024. godine i Odluke Senata Univerziteta u Sarajevu broj: 01-11-14/24 od 26. 06. 2024. godine, raspisuje se:

**KONKURS/NATJEČAJ**

za izbor u akademsko zvanje

* **REDOVNI PROFESOR/ICA** na nastavnim predmetima **“Oblikovanje lijekova I“** i **“Oblikovanje lijekova II“** na Univerzitetu u Sarajevu – Farmaceutskom fakultetu, Katedra za farmaceutsku tehnologiju
* 1 izvršilac, na neodređeno radno vrijeme, puno radno vrijeme;

Pored općih zakonskih uvjeta propisanih Zakonom o radu FBiH, kandidati treba da ispunjavaju uvjete utvrđene članom 96. i članom 115. Zakona o visokom obrazovanju ("Službene novine Kantona Sarajevo", broj: 33/17, 35/20, 40/20 i 39/21) a sve u skladu sa članom 176. Zakona o visokom obrazovanju („Službene novine Kantona Sarajevo“, broj: 36/22.) i Uputom Senata Univerziteta u Sarajevu o realizaciji izbora u isto ili više akademsko zvanje na Univerzitetu u Sarajevu u skladu sa uslovima propisanim ranijim zakonom broj: 01-15-29/23 od 27.09.2023. godine);

1. **Redovni profesor:** proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno završeno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija

Za izbor akademskog osoblja u naučno-nastavno zvanje redovni profesor/ica, kandidati koji se prijavljuju dostavljaju dokaze da ispunjavaju minimalne uvjete za izbor, kako slijedi:

* svojeručno potpisanu prijavu na konkurs uz obavezu navođenja priložene dokumentacije;
* biografiju (Curriculum vitae) (u pisanoj i elektronskoj verziji – na CD-u ili USB-u)
* ovjerenu kopiju diplome ili drugog dokumenta o stečenom naučnom stepenu doktora nauka te drugu dokumentaciju o stečenom zvanju (kandidati koji su u inostranstvu stekli diplome, prilažu nostrificirane diplome);
* spisak objavljenih naučnih radova (u pisanoj i elektronskoj verziji – na CD-u ili USB-u), kao i same radove iz oblasti za koju se vrši izbor;
* dokaz o najmanje najmanje dvije objavljene knjige;
* dokaz o originalnom stručnom uspjehu kao što je projekt, patent ili originalni metod, kod izbora u odgovarajuće akademsko zvanje;
* dokaz o uspješno završenom mentorstvu najmanje jednog kandidata za stepen drugog ili integrisanog I i II ciklusa studija;
* dokaz o uspješno završenom mentorstvu najmanje jednog kandidata za stepen III ciklusa studija
* dokaz o tri dodatno objavljena naučna rada/uspješnom vođenju projekta kao ekvivalentu, odnosno supstituciji za opravdano neispunjavanje uvjeta objavljene knjige/mentorstva u skladu sa članom 115. stav (2) Zakona o visokom obrazovanju (“Službene novine Kantona Sarajevo”, broj: 33/17., 35/20., 40/20. i 39/21.), članom 199. i 203. Statuta Univerziteta u Sarajevu
* potvrdu o provedenom najmanje jednom izbornom periodu u prethodnom zvanju, odnosno potvrdu da su proveli u nastavi najmanje tri godine nakon posljednjeg izbora, ukoliko su ispunili uvjete za izbor u više zvanje prije isteka roka na koji su birani;
* dokaz o dodatno objavljenim radovima, u skladu sa članom 115. stav (4) Zakona o visokom obrazovanju (“Službene novine Kantona Sarajevo“ broj: 33/17, 35/20, 40/20 i 39/21), u slučaju prijevremenog napredovanja;
* dokaze o nagradama i priznanjima u vezi sa odgovorajućom naučnom oblasti, ukoliko ih posjeduju.

Kandidati pored navedenih dokaza, dostavljaju izvod iz matične knjige rođenih (original ili ovjerenu kopiju) i uvjerenje o državljanstvu Bosne i Hercegovine (original ili ovjerenu kopiju, ne starije od 6 mjeseci).

Preporuka je da svi listovi Prijave sa priloženom dokumentacijom, osim radova, udžbenika, knjiga, monografija i sl. budu čvrsto uvezani, sa numerisanim stranicama i parafirani od strane kandidata.

**Napomena:** Konkurs/natječaj ostaje otvoren 15 dana od dana objavljivanja. Kovertirane prijave slati na adresu: Univerzitet u Sarajevu – Farmaceutski fakultet, ul. Zmaja od Bosne br. 8, putem pošte (sa naznakom za konkurs za izbor u akademsko zvanje – redovni profesor/ica – ne otvaraj) ili dostaviti direktno na protokol Univerziteta u Sarajevu-Farmaceutskog fakuteta, ul. Zmaja od Bosne br. 8, radnim danom od 9-15h. Bliže informacije se mogu dobiti na telefon: 033/586-180.

**Nepotpune i neblagovremene prijave, prijave kandidata koji ne ispunjavaju uslove konkursa/natječaja kao i prijave koje sadrže neovjerene kopije tražene dokumentacije neće se uzeti u razmatranje**.